kardosdrur/scandi-wiki huggingface dataset:
Marquis de Sade (band)

Marquis de Sade var et dansk band fra 1983 bestående af forsanger Anne Linnet, bassisten Moussa Diallo, trommeslageren Kent Hansen, og guitaristen Per Møller.

Det er lidt usammenhængende hvordan kunstnernavnene Anne Linnet og Marquis de Sade bliver brugt på udgivelserne. Albummet fra 1983 har Anne Linnet som kunstnernavn, det næste album har kun Marquis de Sade som kunstnernavn på selve pladen/CD'en, men albummet fra 1986 har begge. Bandet/projektet blev også henvist til som Anne Linnet & Marquis de Sade i GAFFA nr. 2 fra oktober 1983.

Karriere 
Anne Linnet Band havde været på turné i Tyskland, hvor Anne Linnet tog inspiration fra seksuelle tabuer ved Reeperbahn. Anne Linnet & Marquis de Sade udkom i 1983 med LP'en Marquis de Sade. Temaet med seksuelle tabuer blev også udtrykt på albummet Linnet/Salomonsen fra 1984, som har ligheder med Anne Linnets band Marquis de Sade. Anne Linnet havde også købt et Jupiter 8-keyboard da hun var i New York omkring den samme tid, hvor der havde været en sadomasochistisk oplevelse i SM-natklubben The Hellfire Club i Meatpacking District, Manhattan.

Senere bestod gruppen af forsangeren Anne Linnet, baggrundssangerne Donna Cadogan og Sanne Salomonsen, bassisten Moussa Diallo, trommeslageren Kent Hansen, guitaristen Per Møller og Pete Glennister, Frank Stangerup og Lynton Naiffe. Sangene blev skrevet af Anne Linnet.

De udkom i 1985 med LP'en Hvid magi. En noget mildere pop-rock udgave. LP'en indeholdt 'Hils din mor'. En sang om lesbisk kærlighed, som Anne Linnet skrev til mødrene til de kvinder hun havde været sammen med. Den indeholdt også kæmpe hittet 'Venus'. Albummet var det fjerde mest solgte i Danmark i 1985.

Den sidste LP En elsker fra 1986 blev mindre succesfuld, men der var endnu mere turnéaktivitet end til Hvid magi. Anne Linnet havde også meget travlt i 1986, hvor hun lavede det populære album Barndommens gade, samt stiftede sit musikforlag Linnet Songs og pladeselskab Pladecompagniet.

I 2002 udgav gruppen CD'en Over mig under mig, der var ment som en efterfølger til debutalbummet, men det fik kun én ud af seks stjerner i musikmagasinet GAFFA. Der var en turné igen i 2003.

Diskografi 
 Marquis de Sade (CBS, 1983)
 Hvid magi (CBS, 1985)
 En elsker (CBS, 1986)
 Over mig under mig (Universal, 2002)

Referencer

Eksterne henvisninger 
 Anne Linnets webside
 Officiel webside
 
 Anne Linnet 

Rockgrupper fra Danmark
Musikgrupper fra 1983
Scotch Cup 1967

Scotch Cup 1967 var den niende udgave af curlingturneringen Scotch Cup, og den blev afviklet i arenaen Perth Ice Rink i Perth, Skotland. Turneringen blev for første gang vundet af Skotland, som besejrede Sverige med 8-5 i finalen. De syvdobbelte mestre fra Canada blev slået ud i semifinalen og nåede dermed ikke finalen for første gang i turneringens historie.

I dag betragter World Curling Federation Scotch Cup 1967 som det niende VM i curling for mænd.

Resultater

Grundspil 

De otte deltagende hold spillede en enkeltturnering alle-mod-alle. De fire bedste hold gik videre til semifinalerne.

Slutspil

Samlet rangering

Kilder / eksterne henvisninger 
 http://results.worldcurling.org/Championship.aspx?id=14 

1967
Sport i 1967
Curling i Storbritannien
Perth (Skotland)
Refluks

Gastroøsofageal reflukssygdom (Refluxus gastro-oesophagealis, halsbrand) er en lidelse, der skyldes tilbageløb (kaldet refluks) af mavesyre fra mavesækken til spiserøret.

Det ses, når der er nedsat kraft i lukkemusklen, og kan medføre irritation af spiserørets slimhinde og i sjældne tilfælde striktur.
Ulemperne lindres af Gaviscon.

Kilder 

Mave- tarmkanalens sygdomme
Vandskæring

Vandskæring er skæringsmetode til figurskæring af forskellige materialer med en vandstråle på cirka 4000 bar. Med en stråle af rent vand kan man skære bløde materialer som eksempelvis gummi, plast, madvarer m.v. Strålens skæreevne kan øges ved at tilsætte fint sand, hvilket giver strålen en slibende effekt og giver mulighed for at skære i eksempelvis aluminium, hærdet stål, glas m.v.

Teknologien bag vandskæring tager udgangspunkt i højtrykspumpen. Vandtrykket, samt de små skæredyser på 0,1-0,4mm accelererer vandet til en hastighed på ca. 900 m/sek, når vandet forlader skærehovedet. 

Værktøj
Krumpen

Krumpen var en uradelig jysk slægt, hvis tidligst kendte medlem er Oluf Eriksen, der omtales i  1308. Slægtens betydning kulminerede i 1500-tallet med brødrene Stygge Krumpen og Otte Krumpen, der var henholdsvis biskop og rigsmarsk. Ingen af de to fik arvinger, så med dem uddøde slægten på mandssiden. Møllehjulet i slægtens våben kendes også fra andre jyske slægter, fx Lykke, Mus og Prip.

Slægtens gravplads var i Mariager Klosterkirke.

Andre medlemmer af slægten
Karine Clausdatter Krumpen
Niels Krumpen
Barsbek Krumpen

Kilder/litteratur 
http://www.roskildehistorie.dk/oversigter/embeder/lensmaend/kirkelige/Krumpen.htm
http://www.roskildehistorie.dk/stamtavler/adel/Krumpen/Krumpen.htm
 
 
http://www.kulturarv.dk/fileadmin/user_upload/kulturarv/fysisk_planlaegning/dokumenter/stygge_krumpen.pdf 

Adelsslægter fra Danmark
Natusan

Natusan er et varemærke indenfor babyhudpleje. Varemærket, som er ledende i Norden, blev grundlagt i 1949 i Danmark af Alfred Benzon A/S og ejes i dag af Johnson & Johnson. 

Virksomheden forsker i babyers hud og hår og dens produkter er udviklede og testede for at være milde og skånsomme.

Historie 
I 1849 overtog den 24-årige apoteker Alfred Nicolai Benzon Skandinaviens ældste apotek, Svaneapoteket i København (grundlagt i 1536), og startede Alfred Benzon A/S.
 
Efterhånden som forretningen blev større, startede Alfred Benzon op med grossistsalg til andre apoteker og begyndte også selv at fremstille lægemidler. I 1949 lancerede Alfred Benzon A/S salven Natusan. Ordet Natusan er en kombination af de latinske ord "natus sanus", der betyder "Født frisk".

Natusan blev overtaget af Johnson & Johnson i december 1990. Symbolet for Natusan-produkterne har siden 1984 været en svane, inspireret af det danske apotek "Svanen".

Eksterne henvisninger 
 Natusanbaby.dk

Varemærker
Søren Zahle Schou

Søren Zahle Schou (født 29. maj 1974) er en dansk sanger, sangskriver, guitarist og producer fra Skanderborg. Han har spillet med navne som Peter Sommer, Jacob Dinesen, Lars Lilholt, Hverdagens Helte, Keminova Cowboys, UTAH, Superjeg, Sticky og Ørenlyd. Han bor i dag i Skanderborg, og han har siden 2014 været ejer af Studio Comunale i samme by.

Diskografi 
producer / medvirker på bl.a. :
 Alt Er Ego, Superjeg (2002)
 Ind Under Himlen Ørenlyd (2003)
 Solstrejfer Ørenlyd (2004)
 Atomteoretisk Eftermiddag Sticky (2006)
 Strength in numbers Utah (2007)
 Til Rotterne (EP) Peter Sommer (2008)
 Til Kragerne (EP) Peter Sommer (2008)
 Til Rotterne, Til Kragerne, Til Hundene Peter Sommer (2008)
 Den Sidste Nat Klaus Handsome (2010)
 Perler Fra Svin Honning (2010)
Alt Forladt, Peter Sommer (2013)
Manifest, Lars Lilholt (2013)
Amulet, Lars Lilholt (2015)
Der sker noget om lidt - Hverdagens Helte (2016)
Brace Against The Storm, Jacob Dinesen (2016)
 Prinsessen Af Jylland, Keminova Cowboys (2017) 
Elskede at drømme, drømmer om at elske, Peter Sommer (2018)
Drømmefanger, Lars Lilholt (2018)

Producer 
Har produceret for bl.a. Jacob Dinesen, Laura Mo, Lars Lilholt, Klaus Handsome, Sticky, Honning og UTAH

Andet 
Søren Zahle var i 2004 sanger og sangskriver m bandet sticky og havde dette år hittet Finn Tugwell, hvor er du? I forbindelse med Finn Tugwell og Michael Maze's succes ved OL i Athen.

Eksterne henvisninger 
 UTAH's websted 
 Peter Sommers MySpace

Sangere fra Danmark
Guitarister fra Danmark
Musikproducere fra Danmark
Rockmusikere fra Danmark
Carlo Borromeo Arese

Carlo Borromeo Arese (28. april 1657 – 3. juli 1734) var den 11. greve af Arona i Piemonte og vicekonge af Napoli 1710-13.
 
Carlo Borromeo Arese var søn af Renato Borromeo og Giulia Arese. Fra den 27. september 1710 til 20. maj 1713 var han udnævnt som vicekonge af Napoli. I 1715 blev han af kejser Karl 6. udnævnt til commissario imperiale plenipotenziario. Carlo Borromeo Arese var en af sin tids rigeste og mest magtfulde mænd i Italien.

Eksterne henvisninger 
 Findlen, Paula: "Founding a Scientific Academy: Gender, Patronage and Knowledge in Early Eighteenth-Century Milan" i Republics of Letters: A Journal for the Study of Knowledge, Politics, and the Arts 1, no. 1 (maj 2009)

Fodnoter 

Personer fra Italien
Lago Maggiore
Claus Colliander

Claus Colliander (født 1955) er en dansk erhvervsmand, der er partner i Egon Zehnder International og tidligere bestyrelsesformand i J.C. Hempels Fond. Colliander, der er student fra Vallensbæk Statsskole og uddannet fra INSEAD og er desuden civilingeniør, har desuden siddet i en lang række bestyrelser, herunder ejendomsselskabet Victoria Properties, hvor han var formand 2006-7.
Desuden var han indtil 2010 i præsidiet for Kronprinsesse Marys fond Mary Fonden.

I fritiden er Claus Colliander ivrig jæger.

Colliander medvirkede i 1990 i Per Ingolf Mannstaedts dokumentarfilm Statens død.

Kilder 

Erhvervsfolk fra Danmark
Voldum

Voldum er en landsby i Østjylland med . Voldum ligger 10 kilometer øst for Hadsten, 17 kilometer syd for Randers og 28 kilometer nord for Aarhus. Byen ligger i Region Midtjylland og tilhører Favrskov Kommune.

Voldum er beliggende i Voldum Sogn og Voldum Kirke opført i sengotisk- og renæssancestil ligger i byen. I den vestlige bydel Nielstrup, finder man Nielstrup Museum, der første gang åbnede for besøgende i 1972. Foruden Voldum-Rud Lokalhistoriske Arkiv, indeholder det ligeledes udstillinger af forskellige genstande fra såvel Voldumegnen som fra den øvrige del af Danmark, herunder gammelt legetøj og værktøj. Nær Nielstrup ligger bydelen Bramstrup, der ligesom førstnævnte lokalitet, oprindeligt var en selvstændig landsby. De to bydele udgør sammen med det oprindelige Voldum, ét samlet byområde.

Knap 3 kilometer nord for Voldum ligger Clausholm, en ældre herregård opført i barokstil.

Kilder

Litteratur 
 Niels Ehlers Koch, TrapDanmark:Favrskov Kommune, 6. udgave 1. oplag, side 49 og 63, Gads Forlag A/S 2020,

Eksterne hyenvisninger 
 Voldumnet.dk/Velkommen til Voldum

Byer i Favrskov Kommune
Dudley North

Sir Dudley North (født 16. maj 1641 død 31. december 1691) var en engelsk købmand og økonomisk forfatter. 

North var et merkantilt geni. I en ung alder blev han som ejer af handelsfaktorier i Konstantinopel og Smyrna en af
sin tidsalders mægtigste repræsentanter for Englands handel på Levanten. 

1680 vendte han, umådelig rig, tilbage til sin fødeby London, hvor han efterhånden blev sherif, generalkommissær for toldopkrævningen, medlem af parlamentet og administrator for krongodserne, og i alle disse stillinger virkede han for reformer. 

Hans navn er dog varigst knyttet til nationaløkonomiens historie og det kun ved en lille afhandling Discourses upon trade, hvis skæbne er lige så mærkelig som dens indhold. Den så lyset, endog i to udgaver, 1691, men forsvandt sporløst, idet forfatteren selv opkøbte alle de eksemplarer, han kunde overkomme, og tilintetgjorde dem. 

Først 1822 genfandt man bogen, og den blev nu og senere flere gange optrykt. North viser sig i denne bog som en forfatter, der helt har emanciperet sig fra sin tids merkantilistiske handelspolitik. 

Nationaløkonomer fra Storbritannien
Briter i 1600-tallet
Svenstrup (Favrskov Kommune)

Svenstrup er en landsby i Midtjylland med . Svenstrup er beliggende 3,5 kilometer sydvest for Hammel og 27 kilometer nordvest for Aarhus. Landsbyen ligger i Region Midtjylland og tilhører Favrskov Kommune.

Svenstrup er beliggende i Søby Sogn og Søby Kirke ligger i landsbyen.

Svenstrup har eget vandværk, stadion og også et forsamlingshus: Svenstrup Forsamlingshus.

Svenstrup Borger- & Gymnastikforening afholder hvert år en sommerfest i en weekend i august for byen.

Se også 
 Liste over byer i Favrskov Kommune

Kilder 

Byer i Favrskov Kommune
Lyngå

Lyngå er en landsby i Østjylland med . Lyngå er beliggende fem kilometer vest for Hadsten og 25 kilometer nordvest for Aarhus. Byen ligger i Region Midtjylland og tilhører Favrskov Kommune.

Lyngå er beliggende i Lyngå Sogn og Lyngå Kirke ligger i byen.

Kilder 

Byer i Favrskov Kommune
Explorateur

L'Explorateur er en af de fedeste flødeoste i verden. Den består af 75% fedt og indeholder tre gange så meget fløde som almindelige flødeoste. Det gør den cylinderformede ost meget mættende. Den bliver lavet i den franske region Île-de-France og har en pikant og delikat smag og en neutral lugt. Osten blev skabt i 1950'erne og er navngivet til ære for USA's første satellit, Explorer 1.

Oste
Mad fra Frankrig
Henrik Stampe

Henrik Stampe kan henvise til flere personer:

 Henrik Stampe (1713-1789) – dansk generalprokurør og gehejmestatsminister
 Henrik Stampe (1794-1876) – dansk lensbaron og godsejer
 Henrik Stampe (politiker) - (1803-1860) – dansk godsejer, medlem af Landstinget
 Henrik Stampe (1821-1892) – dansk lensbaron og godsejer
 Henrik Stampe (1878-1925) – cand.phil. og lensbaron
Henrik Stampe (1821-1892)

Henrik lensbaron Stampe (15. marts 1821 – 24. februar 1892) var en dansk kammerherre, hofjægermester og lensbesidder.

Han var søn af Henrik Stampe og Christine Stampe og voksede op i et af guldalderens kulturelt førende hjem. Han studerede jura, men skiftede til landvæsenet, var frivillig i Treårskrigen og forpagtede fra 1850 Christinelund ved Præstø. 1876 blev han ejer af Nysø ved Præstø og besidder af Baroniet Stampenborg.

Han havde kun døtre i sit ægteskab:
 Baronesse Rigmor, gift 18. juli 1879 med komponist, professor Victor Emanuel Bendix
 Baronesse Astrid, gift 29. oktober 1881 med amtmand over Ringkjøbing Amt Gustav Hakon Valdemar Feddersen
 Baronesse Kirstine (30. oktober 1856 – 9. marts 1884), gift med indenrigsminister Vilhelm Bardenfleth
 Baronesse Jeanina Emilie (11. september 1861 – 22. juni 1911). Gift 27. september 1882 med stiftamtmand over Fyns Stift og amtmand over Odense Amt Frederik Lindam Godefroi de Dompierre de Jonquières.

Kilder 
 H.R. Hiort-Lorenzen og Anders Thiset, Danmarks Adels Aarbog 1900, 17. årgang, København: Vilh. Trydes Boghandel 1900.
 Aner til Henrik Stampe

Godsejere fra Danmark
Lensbaroner fra Danmark
Henrik 04
Danskere i 1800-tallet
Kammerherrer fra Danmark
Hofjægermestre fra Danmark
Personer i Treårskrigen fra Danmark
Farre (Favrskov Kommune)

Farre er en by i Østjylland med , beliggende 5 km syd for Hammel, 21 km øst for Silkeborg, 25 km nordvest for Aarhus og 19 km sydvest for kommunesædet Hinnerup. Byen hører til Favrskov Kommune og ligger i Region Midtjylland.

Farre hører til Sporup Sogn og er sognets eneste by. Sporup Kirke ligger i landsbyen Sporup 2 km nordvest for Farre.

Faciliteter 
Farre Forsamlingshus blev bygget i 1905. Det har service, borde og stole til 100 personer.

Historie 
I 1906 beskrives Farre således: "Farre (1460: Fardow), ved Landevejen, med Skole, Fællesmejeri (Høgholm) og 2 Købmandshdlr.;" Målebordsbladet fra 1800-tallet viser også mølle og smedje, det fra 1900-tallet viser desuden et vandværk.

Jernbanen 
Aarhus-Hammel-Thorsø Jernbane (1902-56) oprettede 1. oktober 1925 Farrevejen trinbræt, hvor banen krydsede vejen mellem Farre og Sporup. For de få huse omkring Sporup kirke var dette trinbræt også nærmere end den ensomt beliggende Sporup station længere mod syd. Man kan stadig se banetracéet både nord og syd for trinbrættet, men det er tilgroet og utilgængeligt.

Noter

Eksterne kilder/henvisninger 
 Asger Christiansen: Hammelbanen. bane bøger 1996, s. 123
 Geodatastyrelsen: Høje målebordsblade 1842-1899 og lave målebordsblade 1901-1971 

Byer i Favrskov Kommune
Sporup

Sporup er en spredt bebyggelse i Østjylland, beliggende 2 km vest for byen Farre. Sporup hører til Favrskov Kommune og ligger i Region Midtjylland.

Sporup ligger i Sporup Sogn, og den mest samlede bebyggelse ligger ved Sporup Kirke.

Historie

Jernbanen 
Sporup havde 1902-56 station på Aarhus-Hammel-Thorsø Jernbane. Der skulle være en station i Røgen-Sporup sognekommune, og som et kompromis blev den lagt i et fuldstændig øde område med 1½ km til Farre, 1 km til Røgen og 1 km til Sporup Kirke. Omkring stationen blev der i banens levetid kun bygget afholdshotellet "Skansen" og 2-3 huse. I starten havde stationen en del godstrafik, men den faldt til det halve i 1908, da første etape af Diagonalbanen blev åbnet med station i Gjern 5 km mod vest. Stationens dalende status ses bedst af bemandingen: stationsforstander fra starten, stationsmester fra 1908 og ekspeditrice fra 1933.

Som tidligere stationsby har Sporup stadig eget postnummer: 8472 Sporup.

Ansø of Denmark 
I Sporups gamle mejeri findes firmaet Ansø of Denmark, der blev grundlagt i 2001 af den industrielle designer Jens Ansø. Han fremstiller i et futuristisk design foldeknive og køkkenknive af kostbare materialer som carbon og titanium. Aftagerne er ofte samlere, især i USA, som må give op til DKK 70.000 for den dyreste foldekniv.

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971

Lokaliteter i Favrskov Kommune
The lean

The Lean er et dansetrin udført af den amerikanske popsanger Michael Jackson. Michael Jackson har både lavet det til en musikvideo og til live koncerter. Selvom det er lavet live, mener mange stadig, at Michael Jackson og hans dansere snød.

Smooth criminal
Michael Jackson viste først The lean i musikvideoen til sangen Smooth Criminal fra hans bad-plade. Senere er det blevet udført mange gange, dog kun til denne sang og altid sammen med andre dansere. Michael Jackson lavede også The lean, da han var i København på sin fødselsdag.

Teorier
Mange mener, at Michael Jackson snød, og at The lean er fysisk umuligt. Nogle mener, at han havde en krog i jakken, eller en snor rundt om maven. Der er også nogen, der mener, at han brugte magneter. Den mest anerkendte teori er dog, at han havde specielle sko, og at der kom plastic om fra gulvet og tog fat i hans fødder, men denne plastic er aldrig blevet set af publikum. Der er aldrig blevet bevist noget, og Michael Jackson har heller aldrig sagt, at han "snød".
Michael Jackson
Dansetrin
Voldby

Voldby kan henvise til flere stednavne i Danmark:
 Voldby (Favrskov Kommune) – en bebyggelse og et ejerlav i Voldby Sogn, Favrskov Kommune
 Voldby (Kauslunde Sogn) – en bebyggelse og et ejerlav i Kauslunde Sogn, Middelfart Kommune
 Voldby (Norddjurs Kommune) – en bebyggelse og et ejerlav i Voldby Sogn, Norddjurs Kommune
 Voldby (Virklund Sogn) – en bebyggelse i Virklund Sogn, Silkeborg Kommune
 Se også
 Voldby Sogn – Flere sogne med samme navn
Houlbjerg

Houlbjerg er en landsby i Favrskov Kommune i Region Midtjylland med . Houlbjerg er beliggende tre km sydvest for Laurbjerg og 11 km nord for Hammel.

Houlbjerg er beliggende i Houlbjerg Sogn og Houlbjerg Kirke ligger i byen.

Kendte fra Houlbjerg 
 Geologen Jens Esmarks blev født i Houlbjerg i 1763.

Kilder 

Byer i Favrskov Kommune
Shades of God

Shades of God er det 3. studiealbum af Paradise Lost. Albummet præsenterer brugen af growling bemærkelsesværdigt, trods bandets tidligere bestræbelse på overgangen til en mere 'ren' vokal på albummet Icon.

Spor 
 "Mortals Watch The Day" – 5:12
 "Crying For Eternity" – 7:05
 "Embraced" – 4:29
 "Daylight Torn" – 7:54
 "Pity The Sadness" – 5:05
 "No Forgiveness" – 7:37
 "Your Hand In Mine" – 7:08
 "The Word Made Flesh" – 4:41
 "As I Die" – 3:49

Eksterne henvisninger 
 

Album fra 1992
Lost Paradise

Lost Paradise er heavy metal-bandet Paradise Losts debutalbum. Albummet blev udgivet i begyndelsen af 1990'erne af Peaceville Records og præsenterer bandets tidlige death/doom metal-stil.

Eksterne henvisninger 
 

Album fra 1990
Aidt

Aidt er en landsby i Østjylland med . Aidt er beliggende 1,5 kilometer nord for Thorsø og 9 kilometer nordvest for Hammel. Byen ligger i Region Midtjylland og tilhører Favrskov Kommune.

Aidt er beliggende i Aidt Sogn og Aidt Kirke ligger i byen.

Kilder 

Byer i Favrskov Kommune
Byer og bydele med genforeningssten
Hadbjerg

Hadbjerg er en by i Østjylland med . Hadbjerg er beliggende nær Nordjyske Motorvej fire kilometer øst for Hadsten og 23 kilometer nord for Aarhus. Byen ligger i Region Midtjylland og tilhører Favrskov Kommune.

Hadbjerg er beliggende i Hadbjerg Sogn og Hadbjerg Kirke ligger i byen. Hadbjerg skole med 0 - 9 klasse og SFO ligger centralt i byen.

Infrastruktur

Trafik 
Kollektiv trafik
Hadbjerg betjenes af den regionale busrute mellem Aarhus og Randers, Rute 118, der har afgang i begge retninger hver time. Udover det køre der tre skolebusruter, der i hverdagene kan benyttes i formiddags- og eftermiddagstimerne.
 Rute 118: Aarhus - Randers
 Rute 2: Hadsten - Ødum - Selling - Hadbjerg (gratis)
 Rute 3: Hadbjerg - Langskov - Voldum (gratis)
 Rute 15: Hadbjerg - Voldum - Hallendrup (gratis)

Digital kommunikation 
EnergiMidt har i begyndelsen af 2013 nedlagt fibernet i byen, der efter de opnåede en tilslutning på 62 husstande påbegyndte arbejdet.

Forsyning og bortskaffelse 
Vand
Hadbjerg Vandværk, stiftet 1937, forsyner hele Hadbjerg inkl. sognet, og drives som et privat alment vandværk. Værket leverer grundvand, hvis hårdhed kategoriseres som middelhårdt (11 °dH).

Elektricitet
Byen forsynes med elektricitet fra EnergiMidt.

Foreninger 
Høst IF er en lokal gymnastikforening med mange forskellige sportsgrene. Bla. fodbold, crossfit, floorball, løb, gymnastik & krolf. Hallen står overfor en udvidelse i 2021/22 med motionscenter og sognehus Borger Foreningen driver forsamlingshuset og står bag Søparken og Folkeskoven Folkeskoven har hundeskov, shelterplads og kælkebakke.

Kilder 

Byer i Favrskov Kommune
Byer og bydele med genforeningssten
Amøbocyt

En amøbocyt, eller amoebocyt, er en fritlevende celle (bevæger sig som en amøbe) i kroppen på hvirvelløse dyr inklusive pighuder, bløddyr, sækdyr, havsvampe og visse klosaksdyr (Chelicerata). De bevæger sig med 'pseudopodia', (en slags cellefødder).

Ligesom visse af de hvide blodlegemer hos hvirveldyrene, findes amøbocytter hos mange arter hvirvelløse dyr i blodet eller blodvæsken, og medvirker til at forsvare organismen mod patogener (sygdomsfremkaldende organismer eller substanser). Afhængig af typen kan en amøbocyt også fortære og fordele næringsstoffer, fjerne affaldsstoffer, danne skeletagtige fibre, bekæmpe infektioner og ændre sig til andre celletyper.

Amøbocyter i havsvampe, kendt som archaeocyter, er celler i svampens mesohyl ("skeletstruktur"), som kan ændre sig til enhver af svampens specialiserede celler.

I sækdyr er de blodceller, som anvender pseudopodia til at angribe patogener, som kommer ind i blodet, transporterer næring, fjerner affaldsstoffer, og reparerer / udvider sækken (kroppen).

Limulus amebocyte lysate, et vandigt ekstrakt fra amøbocyter fra dolkhalen, bruges til at teste for bakterielle endotoxiner.

I ældre litteratur bruges ordet amøbocyt af og til synonymt med fagocyt.

Henvisninger 

Blodlegemer
Cellebiologi
Vissing

Vissing er en landsby i Østjylland med . Vissing ligger fem kilometer nord for Hadsten og 12 kilometer syd for Randers. Byen hører under Region Midtjylland og tilhører Favrskov Kommune.

Vissing tilhører Vissing Sogn, og Vissing Kirke ligger i byen.

Kilder 

Byer i Favrskov Kommune
Folby

Folby eller Foldby er en satellitby til Aarhus i Østjylland med . Foldby er beliggende fire kilometer vest for Hinnerup og 18 kilometer nordvest for Aarhus. Byen ligger i Region Midtjylland og tilhører Favrskov Kommune.

Folby er beliggende i Foldby Sogn og Foldby Kirke ligger i byen.

Kilder 

Byer i Favrskov Kommune
Selling

Selling er en by i Østjylland med . Selling er beliggende fire kilometer sydøst for Hadsten og 22 kilometer nord for Aarhus. Byen ligger i Region Midtjylland og tilhører Favrskov Kommune.

Selling er beliggende i Ødum Sogn.

Kilder 

Byer i Favrskov Kommune